google/wiki40b huggingface dataset:
Arvingen til Bjørndal (1960)

Handling

Gammel-Dag Bjørndal blir gravlagt. Ved graven vegrer sønnen Dag seg mot å forsone seg med sin mangeårige fiende von Gall, men han endrer seg snart og hjelper von Gall med å bygge opp det nedbrente familiegodset, og skaffer ham en god husholderske i den handlekraftige Eleonore. Hun er søster av den pensjonerte major Barre som er flyttet til Bjørndal. Til datteren Adelheids bekymring har faren begynt å ty til flaska.
En gang Dag skal kreve inn leieinntekter treffer han på den bostedsløse Gunvor som han gir arbeid på gården. Gunvor satt uskyldig i fengsel på grunn av et mord ektemannen Aslak hadde begått på en apoteker. Hun hjelper til under høyonna, men Adelheid mistenker snart at Dag og Gunvor har en affære gående. I virkeligheten er det Barre som i all hemmelighet sniker seg inn på Gunvors værelse om nettene. Forholdet mellom Adelheid og Dag blir dårligere. Dag treffer på rømlingen Aslak i ei skogsbu som forteller Dag at Gunvor bare er ute etter mennenes penger. Dag vil da sende Gunvor vekk fra gården, men hun forteller at hun er gravid med Barre. Etter å ha fått et større pengebeløp går hun med på å reise tilbake til byen. Men først ødelegger hun vinduet i rommet der Dag og Adelheids sønn ligger i en krybbe. Barnet dør av nedkjøling.
Forholdet mellom Dag og Adelheid er på bristepunktet. Adelheid mistenker fremdeles at Dag bedrar henne, mens han på sin side ikke vil forråde svigerfaren og tilbringer dager på sin avsidesliggende skogsbu. Tante Eleonore griper tilslutt inn og krever at Barre snakker ut med Dag. Dag anklager Barre for å ha forgrepet seg på Gunvor, og Barre tar sitt eget liv. Et avskjedsbrev oppklarer Dags uskyld og han kommer til forsoning med Adelheid. Året etter blir Adelheid mor til en sønn som oppkalles etter Dags far.
Elleve år senere adopterer Eleonore den lille jenta Barbara som mistet foreldrene i en sjøulykke. På grunn av overmotet til Galls psykisk ustabile sønn, Lorenz, oppstår det en farlig situasjon ved en elv. Dag redder situasjonen, men omkommer selv. Etter som årene går nærmer Barbara og vesle Dag seg hverandre, men Adelheid kan ikke tilgi jenta at hennes redning var årsaken til at Dag omkom. Eleonore gjør det klart for henne at Dag vil ha dødd forgjeves om de ikke aksepterer Barbara. På vesle Dags myndighetsdag aksepterer Adelheid offisielt Barabara i familien ved at hun gir henne et arvesmykke – et halsbånd – som hun en gang hadde fått av sin svigerfar.

Om filmen

Forfatteren av Bjørndaltrilogien, Trygve Gulbranssen, hadde mange innspill til filmatiseringen, men følte seg oversett og var ikke fornøyd med resultatet. Filmen har om mulig et enda dårligere rykte enn dens forløper, og blir sett på, av Tore Hoel, som en karikatur av bøkene.

Produksjon

Filmmusikken ble spilt av Wiener Symphonikerne. Utendørscenene ble spilt inn i Norge, innendørsscenene i Wien-Films studioer i Atelier Rosenhügel. Første framvisning var i Nürnberg 15. september 1960.
Slaget ved Milazzo i 1718

Slaget ved Milazzo ble utkjempet den 15. oktober 1718 nær byen Milazzo på Sicilia i Italia mellom Spania og Østerrike som en del av kvadrupelalliansekrigen.

Bakgrunn

Kong Filip V av Spania var frustrert etter tapene av de italienske områdene sine etter den spanske arvefølgekrigen og hadde invadert Sardinia, som nå tilhørte Østerrike i august 1717 og Sicilia, som hadde blitt gitt til hertugen av Savoie, i juli 1718.
Han tok benyttet det maktvakum som oppsto i Frankrike etter at Ludvig XIV døde, og det at Østerrike var opptatt med den østerriksk-tyrkiske krigen 1716-1718. Den 21. juli 1718 endte derimot krigen mot Tyrkia med freden i Passarowitz og den 2. august førte dette til at kvadrupelalliansen mot Spania ble opprettet, mellom Østerrike, Storbritannia, De forente Nederlandene og Frankrike.
Samtidig hadde 30 000 spanjoler under markien av Lee tatt hele øya, utenom området rundt Messina, som ble beleiret 18. juli.
Den 11. august gikk en britisk flåte under Sir George Byng til angrep  og ødela den spanske flåten uten en krigserklæring i Slaget ved Kapp Passaro. Den 13. oktober satte denne flåten i land en østerriksk armé, samlet ved Napoli av den østerrikske stattholderen grev Wirich Philipp von Daun nær Milazzo, for å oppheve beleiringen til de spanske styrkene. Dette førte til slaget den 15. oktober.

Slaget

Østerrikerne gikk til angep grytidlig om morgenen, og overrasket spanjolene. De to spanske dragonregimentene (Batavia og Lusitania) stoppe angrepet, slik at resten av den spanske arméen fikk tid til å komme i stilling. Begge regimentene ble desimert, men tapene deres ga Lee muligheten til å gjøre et motangrep. Østerrikerne ble presset tilbake og spanjolene jaget den flyktende arméen, og påførte de store tap.
Østerrikerne tapte 1 500 mann og 300 ble tatt til fange. Spanjolene mistet også 1 500 mann og 200 ble tatt til fange. Messina ble erobret av spanjolene, men markien  de Lee benyttet ikke muligheten til å drive østerrikerne fullstendig bort fra øya, og ga de et brohode rundt Milazzo. Dette brohodet og den overlegne makten til sjøs etter slaget ved Kapp Passaro, ga østerrikerne muligheten til å sende flere soldater året etter, noe som førte til [[Slaget ved 
Francavilla|slaget ved Francavilla]]
Quintus Aurelius Symmachus

Toleranse for hedensk kult

I 382 da keiser Gratian, en kristen, ga ordre om Seiersalteret skulle fjernes fra Curia, det romerske senatorhuset i Forum. Aurelius Symmachus ledet en protestdelegasjon som keiseren nektet å motta. To år senere ble Gratian snikmyrdet i Lugdunum, og Aurelius, nå prefekt av Roma, fornyet appellen til Gratians etterfølger, Valentinianus II, i en berømt forsendelse som ble imøtegått av Ambrosius, biskop av Milano. I en tid hvor alle religiøse samfunn tilsa at guddommelige makter hadde direkte engasjement i menneskelige hendelser argumenterte Aurelius at fjerningen av alteret vil frembringe hungersnød og at en gjenreising ville kun være til nytte for alle. Hans argumentasjon bygde subtilt på å kreve en toleranse for tradisjonelle religionsutøvelser og tro som kristendommen som ville undertrykke i den theodosiuske forordning av 391.
Aurelius Symmachus’ karriere ble midlertidig avsporet da han leverte et panegyrisk dikt til den kortlivede tronraneren Magnus Maximus, men han ble restituert kort tid etter og fikk konsulembetet, den høyeste æren i empiret.

Skrifter

Det meste av hans skrifter har overlevd, ni bøker med brev, en samling av Forbindelser, eller offisielle dagsbefalingen som dateres til hans tid som prefekt av Roma, og fragmenter fra ulike taler. Hans stil var meget beundret i hans egen tid og inn i den tidlige middelalder, men moderne forskere har blitt frustrert av mangelen på reell informasjon om hendelsene i hans tid i hans skrifter. Som en konsekvens av det siste har svært lite av hans skrifter blitt oversatt fra latin.
Aurelius Symmachus var også engasjert i forberedelsene av en utgave av historikeren Titus Livius’ Ab Urbe Condita (Fra byens grunnleggelse), et monumentalt verk om Romas historie. Denne utgaven er kilden til en rekke av subskripsjoner hvor hans navn er blitt funnet i flere av de bevarte tekstene fra det første tiåret, og det er antatt at han er stamfar til en manuskripttradisjon av Livius’ tekst.
Værballong

En værballong er en innretning meteorologer bruker til å foreta målinger i atmosfæren. Den består av en stor ballong som er fylt med gass (som oftest hydrogengass, men helium kan også brukes), der det henger en kapsel med meteorologiske måleinstrumenter på undersiden. Denne kapselen kalles en radiosonde. Værballonger blir brukt til å måle for eksempel atmosfæretrykk, luftfuktighet og temperatur, og hvordan disse varierer oppover i luftlagene. Data om vindstyrke og vindretning gis ved enten å spore ballongen med en radar eller å få data sendt fra en GPS. Ballongene kan nå opp til 40 km høyde før reduksjonen i lufttrykket gjør at de sprekker. Målingene sendes til målestasjonene med en mobilantenne.
Salon d'automne

Salon d'automne  (fransk uttale «salå-dåtån») eller Høstsalongen er en kunstutstilling i Paris som har blitt arrangert hvert år siden 1903.

Historikk

Den første Høstsalongen ble arrangert i 1903 av Georges Rouault, André Derain, Henri Matisse og Albert Marquet som en radikal reaksjon på konservatismen i den offisielle Parisersalongen og i independentenes utstilling (Salon des indépendants). I løpet av få år ble Høstsalongen fylt med det siste innen malerkunst og skulptur.
Etablerte kunstnere som Pierre-Auguste Renoir og Auguste Rodin lot sine verker stille ut (Rodin leverte tegninger) for å dra det hele i gang. Mange kjente navn har stilt ut  arbeider, eksempelvis Paul Cézanne, Henri Matisse, Paul Gauguin og Pablo Picasso, Georges Gimel før første verdenskrig, mens  mellomkrigstiden så navn som Marc Chagall, Amedeo Modigliani og Georges Braque. Av billedhoggere: Constantin Brancusi, Aristide Maillol, Charles Despiau og Ossip Zadkine. I tillegg fant man glasskunst av René Lalique og arkitektur ved Le Corbusier. Salongen er nå inne i sitt andre hundreår, og regnes om sentral i verdenskunstsammenheng.
Ordet salon på fransk kan bety både salong og utstilling (under tak), foruten en del annet.
Norsk Massasjeforening

Norsk Massasjeforening er en interesseorganisasjon for profesjonelle utøvere av massasje. Den ble stiftet i 2013 av Kjetil Prestesæter. Foreningen er frittstående og nøytral på alle måter.

Kvalitetsikring

Massasjebransjen har tidligere vært delvis preget av varierende kvalitet på utøverne, og at begrepet massasjeinstitutt eller thaimassasje har blitt brukt som dekknavn for prostitusjon.
Norsk Massasjeforening arbeider for å standardisere kravene til massører, og derved gi kundene større trygghet. Dette skjer blant annet gjennom Norsk råd for thaimassasje, som er et samarbeid mellom Norsk Massasjeforening, Thailands ambassade i Oslo og helsedepartementet i Thailand. Rådet utvikler en sertifiseringsordning for thaimassører i Norge.

MVA-fritak

Helsedirektoratet har bestemt at alternative terapeuter må være medlem av en godkjent utøverorganisasjon for å få MVA-fritak. Norsk Massasjeforening oppfyller kravene og er godkjent slik at medlemmene kan registrere seg i Alternativregisteret i Brønnøysund, og derved få det viktige MVA-fritaket.

Ansvarsforsikring

Et annet krav myndighetene stiller er at alternative behandlere er ansvarsforsikret mot eventuelle uhell eller feilbehandling. Individuell ansvarsforsikring er svært dyrt i Norge, og Norsk Massasjeforening har derfor kollektiv ansvarsforsikring for medlemmene.

Medlemmer og medlemskrav

Norsk Massasjeforening hadde per februar 2018 475 medlemmer fordelt på hele landet. Medlemmene har forskjellige kvalifikasjoner i henhold til foreningens fagkrav. De får derved rett til å benytte en eller flere av følgende titler: Massør, massasjeterapeut, idrettsmassør, thaimassør og yogamassør.
2. divisjon cricket for menn

2. divisjon cricket for menn er den tredje-øverste divisjonen for menn innen lagsporten cricket i Norge.
Vinneren av serien rykker opp til 1. divisjon cricket for menn.
Metallyticidae

Utseende

Den enste kjente slekten utmerker seg ved at den er metallisk farget, noe som er unikt for en kneler. De er nokså små og tettbygde knelere. Hodet har tynne, trådformede antenner og store, utstående, runde fasettøyne. Pronotum er mye lengre enn bredt, med en dyp, Y-formet fure som når fra forkanten til bakkanten. Frambeina har lårene sterkt utvidete, flate, nærmest trekantede, nær roten med en lang pigg på undersiden, utenfor denne med tre ganske lange pigger. Forleggen har tett med korte pigger på innersiden og en krum endetorn ytterst. mellom- og bakbeina er slanke. Forvingene er avlangt ovale, hornaktige. Bakvingene er forholdsvis små, det sammenfoldete området ganske smalt. Haletrådene (cerci) er lange og består av ca. 20 ledd. Nymfene kan kjennes på at de i motsetning til de aller fleste andre knelernymfer ikke holder bakkroppen krøllet opp over ryggen. Artene kan skilles på fargen på forbeina og vingene: M. splendidus har metallgrønne forhofter og røykfargede vinger, M. semiaeneus metallgrønne forhofter og glassklare vinger, M. pallipes gulbrune forhofter og gulbrune forlår, M. violaceus gulbrune forhofter og svarte forlår med gul bakkant, M. fallax gulbrune forhofter og helt svarte forlår.

Liv og utvikling

Metallyticidae finnes særlig på barken av trær, der de løper omkring med buken omtrent slepende langs stammen. Bevegelsesmåten deres ligner mer på kakerlakker enn på andre knelere. Mens de aller fleste andre knelere sitter stille og venter på at et bytte skal sette seg i nærheten, godt hjulpet av utmerket kamuflasje, er de fargerike Metallyticus-artene aktive jegere som innhenter byttet sitt og fanger det. De ser ut til å ha spesialisert seg på å jakte på kakerlakker, i fangenskap viser de liten eller ingen interesse for andre slags insekter som bytte.

Utbredelse

Den eneste kjente slekten lever i Sørøst-Asia. Utbredelsen er noe uklar, fordi en stor del av det tilgjengelige museumsmaterialet har tvetydige lokalitetsetiketter, men familien finnes i alle fall vest til det østlige India, muligens også til Pakistan, mot øst til Sulawesi og Mindanao, mot nord til det nordlige Burma.
Steinvik (Skatval)

Steinvik er en grend på Skatval i Stjørdal kommune, Nord-Trøndelag. Den øvre delen av Steinvik består av de to store Steinvikgårdene, småbruket Stene, samt noen andre husstander. Lengre nede i terrenget, i ly for Steinvikholmen, ligger Steinvikkroa (eller bare «Kroa»), en ansamling småbruk (tidligere husmannsplasser), mindre husstander og noen hytter. «Kroa» har sannsynligvis fått navnet sitt fra et gjestgiveri (kro) som eksisterte på Steinvikholm slotts storhetstid på 1500-tallet. Lengre inne ved Hammer og Sve finner man Steinvik lager, som ble oppført av tyskerne for å assistere «Tirpitz» i Åsenfjorden.
Foruten Steinvikholm slott, som er av nasjonalhistorisk betydning, er det gjort flere oldtidsfunn ved Steinvik, deriblant to sverd og minst én gravhaug fra vikingtiden.
Grenda har sannsynligvis fått sitt navn fra Steinvikholmen, hvis opprinnelige navn skal ha vært Steinn. Senere må holmen ha fått suffikset «holm» idet man glemte opphavet til Steinvik.
Charles Stenvig hadde røtter tilbake til Steinvik.
Satoshi Yashiro

Karriere

Satoshi Yashiro startet sin profesjonelle karriere i Mito HollyHock i 1993.
Wylietranslitterasjon

Wylie-translittasjon er en metode for å transkribere tibetansk skrift med bokstavene i det latinske skriftsystemet (a-z). Metoden har fått navn etter Turrell V. Wylie, som presenterte systemet i  tidsskriftet Harvard Journal of Asiatic Studies i 1959. Etter det har Wylie-systemet vært standardtranslitterasjon for tibetansk i akademiske kretser, særlig i USA. Systemet er toveis, dvs. det er mulig å på en entydig måte å gå fra tibetansk skrift til Wylietranslitterasjon og tilbake igjen.
Ethvert system for romanisering av tibetansk utfordres av et dilemma: Skal systemet prøve å gjengi nøyaktig lydene i talespråket, eller skal det følge tibetansk stavemåte? Problemet skyldes at tibetansk rettskrivning har ligget fast siden det 11. århundre, mens uttalen har fortsatt å utvikle seg. Eldre romaniseringssystemer har forsøkt å balansere disse standpunktene som dermed forholder seg til historiske punkter som ligger tusen år fra hverandre, og har ikke kunnet innfri fullt ut verken det ene eller det andre. Men Wylie nøyer seg med å romanisere presist det tibetanske skriftspråk. Dette gjør systemet til det mest foretrukne for akademiske og historiske studier. Systemet tar ikke sikte på å gjengi korrekt uttale av tibetanske ord.

Store bokstaver

I tidligere translitterasjonssystem for tibetansk ble det brukt store bokstaver, for å vise hva som er rotbokstav. Med disse rotbokstavene var det mulig å slå opp ord i ordbøker. Metoden ble likevel ikke brukt konsekvent, og derfor innførte Wylie en praksis med å skrive første bokstav i et ord som stor bokstav.
Holmes komet

Holmes komet eller 17P/Holmes er en periodisk komet solsystemet oppdaget av den britiske amatørastronomen Edwin Holmes 6. november 1892. Sent i oktober 2007 økte kometens lysstyrke enormt, omtrent en million ganger, på noen få timer. Totalt endret den tilsynelatende størrelsesklassen seg fra 17 til 2,8 og var synlig for det blotte øye.
Damallsvenskan 1992

Damallsvenskan 1992 er den femte sesongen av Damallsvenskan. Serien ble spilt mellom 17. april og 3. oktober 1992. Öxabäck/Mark IF vant serien ett poeng foran Gideonsbergs IF. Malmö FF kom på tredjeplass. I sluttspillet vant imidlertid Gideonsbergs IF. Dette er den eneste gangen i Damallsvenskan der sluttspillvinneren og serievinneren har vært forskjellig. 
De to lagene som rykket opp før sesongstart var Lindsdals IF og Älvsjö AIK. Ned rykket Djurgården og Sundsvall DFF.

Sluttspill

Data for sluttspillet mangler. Imidlertid vant Gideonsbergs IF.
Låring

Låring er en nautisk term og benevner fartøysdelen mellom akterstevn og mot midtskipet.
Låringsvis er retningen 45 grader fran fartøyets akter.

Bankgrunn

Låring kommer fra lår og er ett av de mange tilfeller i Norden der deler av fartøy oppkalles etter benevningene på kroppsdeler som bog, hals, kjøl med flere.
En Låringbåt var i eldre tid benevningen på en livbåt opphengt i daviter på akterdekket.
Anaronotum

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Slekten er utbredt i Sørøst-Asia.
Bouvier des ardennes

Opprinnelse og alder

Det hersker stor usikkerhet med hensynet til bouvier des ardennes' opphav. Noen mener den er en krysning mellom belgisk fårehund og picard, mens andre hevder den oppsto som følge av krysninger mellom lokale fårehundtyper på 1700-tallet. Navnet betyr rett og slett kveghund fra Ardennene.
Man trodde lenge at denne hunden var utdødd, inntil det på 1980-tallet ble oppdaget noen hunder i hjemlandet. Noen entusiaster startet da arbeidet med å få til en rasestandard, samtidig som det ble igangsatt et avlsprogram. I 1996 ble det oppdaget nok ei linje med bouvier des ardennes i hjemlandet.
Bouvier des ardennes skiller seg klart fra bouvier des flandres og den mer ukjente bouvier de roulers, gjennom å ligne mer på typiske sauehunder. Den er mindre massiv, har stående ører og lengre rygg enn andre bouvierhunder, samt naturlig stumphale.
Kapittelfestivalen

Kapittelfestivalen i Stavanger er en årlig litteraturfestival med internasjonal profil og fokus på ytringsfrihet som arrangeres av Sølvberget bibliotek og kulturhus. Siri O. Risdal er sjef for Kapittel. Hun etterfulgte Espen Røsbak våren 2019. Tema for festivalen i 2019 er «kropp».
Det aller første Kapittel ble skrevet i 1995 av og på Sølvberget, og siden den gang har kulturhuset vært arrangør og hovedarena for festivalen. Da Kapittel ble grunnlagt, etter at Sølvberget i flere år hadde arrangert Uke Alexander, var dette i takt med Stavangers rolle som friby og med et ønske om å orientere seg internasjonalt, samtidig som man ville ha en større plattform for et fokus på ytringsfrihet som allerde hadde vært med under Uke Alexander.
Shaun Goater

Karriere

Shaun Goater sin første profesjonelle klubb var Manchester United, men han kom aldri opp på A-laget. I 1989 gikk han til Rotherham United, der fikk han sin ligadebut. Han spilte sju år og spilte totalt 209 ligakamper for de og scoret 70 mål før han i 1996 gikk over til Bristol City.
I 1998 gikk han over til Manchester City for 400 000£. 
I Manchester City scoret han over 100 mål og ble godt likt av fansen.
Etter Manchester City spilte Goater for Reading FC, Coventry City, Southend United, Bermuda Hogges og North Village Rams
Capiz

Navnet Capiz

Navnet Capiz kommer fra kapid som betyr tvilling.

Politisk inndeling

Capiz er delt i 1 "city" (bykommune) og 16 "municipalities" (landkommuner).
Afrikamesterskapet i friidrett 1996

Afrikamesterskapet i friidrett 1996 var det tiende Afrikamesterkapet i friidrett, det ble avviklet i Yaoundé i Kamerun i perioden 12. til 16. juni 1996.
Den rosa panteren 2

Den rosa panteren 2 er en amerikansk spion-komedie fra 2009 regissert av Harald Zwart.
Den er oppfølger til Den rosa panteren fra 2006. Scott Neustadter, Michael H. Weber og Steve Martin har skrevet filmmanuskriptet. Hovedrollene spilles av Steve Martin, Jean Reno samt Alfred Molina. John Cleese erstattet Kevin Kline i rollen som sjefsinspektør Dreyfus.

Synopsis

Når mestertyven, The Tornado, begynner å stjele dyre gjenstander (Magna Carta i London, likkledet i Torino samt det keiserlige sverd i Kyoto), samler den franske regjering et drømmelag av amatørdetektiver for å løse saken. Inspektør Clouseau har etter sin oppgave som parkeringsvakt fått i oppdrag av sjefsinspektør Dreyfus om å slutte seg til drømmelaget i Japan, som er det seneste åstedet for Tornados tyveri.
Ningling

Ningling (kinesisk: 宁陵县; pinyin: Nínglíng Xiàn) er et fylke i provinsen Henan i Folkerepublikken Kina. Det ligger innen byprefekturet Shangqiu.
I 1999 hadde fylket et folketall på 591 419 innbyggere.
S. Møller Storband

S. Møller Storband er et storband stiftet i 1974, med base på Musikerlåfte' ved Studentersamfundet i Trondheim. Håkon Hammer har vært bandets kunstneriske leder siden 2016.
Bandet var på turné i Nederland våren 2000 og spilte juleshow sammen med frijazzbandet The Source i desember 2000 og 2001. 
I 2009 samarbeidet orkestret med pianisten Vigleik Storaas. Under UKA 2011 i Trondheim hadde bandet et samarbeid med  Vidar Busk. Bandet har også samarbeidet med Ståle Storløkken .
Av musikalske ledere for S. Møller i nyere tid, kan det særlig trekkes frem: Øyvind Brække, Erlend Skomsvoll, Håvard Lund, Tor Yttredal, Ståle Storløkken, Andreas Håkestad og Christian Aftret Eriksen.
Nycke Groot

Klubb

Groot spilte i hjemlandet for klubbene Koedijk, Kolping og Zeeman Vastgoed SEW. Med sistevnte klubb deltok hun i Europacupen og flyttet i 2006 til Danmark hvor hun signerte for klubben Team Tvis Holstebro. Fem år senere gikk hun over til rivalen Midtjylland, hvor hun vant den danske cupen 2012 og 2013.

Landslag

Groot har spilt 62 landskamper og scoret 172 mål for det det nederlandske landslaget, blant annet EM i 2010 og VM i 2013.
Flakong

En flakong er en liten flaske, vanligvis av slipt glass, som brukes for å oppbevare væsker, gjerne parfyme eller alkoholholdige drikker. Ofte vektlegges det at den er fin.
Stokastisk analyse

Stokastisk analyse er en del av sannsynlighetsteorien hvis hensikt er å formulere en teori for integrasjon av stokastiske prosesser som integrander med tanke på en stokastisk prosess. Fra dette kan man formulere stokastiske differensialligninger analogt med ordinære differensialligninger men med den forskjellen at "støy" er til stede. Den vanligste støykilden i stokastiske differensialligninger er den Brownske bevegelsen, men andre er også tillatt som generelle Levy-prosesser.
Stokastisk analyse finner sine fremste anvendelser innen matematisk finans, men også i andre fagområder hvor støy er til stede som kommunikasjonsteori og fysikk.
Forestry Commission

Arbeid

Forestry Commission står som eier av og bestyrer 7720 km² skog i Storbritannia. Det meste, 60%, er i Skottland, mens 26% er i England og resten i Wales. Aktiviteten omfatter hogst, nyplanting, stell og forbedring av vekstmiljøet, samt å gjøre skogene egnet for rekreasjon.
Kommisjonen har også et ansvar for privat eid skog, blant annet gjennom administrasjon av subsidier til skogeiere.

Struktur

Kommisjonen er organisert som et regjeringsdepartement uten minister. Det har et styre bestående av en formann og ti kommissærer. De ti inkluderer generaldirektøren, som er utnevnt av monarken. Et mindre utøvende styre assisterer generaldirektøren og de nasjonale direktørene i arbeidet.
Siden 1. april 2003 har det vært en underkommisjon for hver av de tre nasjonenen England, Skottland og Wales, hver ledet av en nasjonal komité og direktør. Denne strukturen gjør det mulig å fokusere bedre på individuelle behov, samtidig som man gjennom den felles myndigheten kan utføre riksdekkende tiltak.